ועדת הפנים ואיכות הסביבה, כנסת 17, פרוטוקול מספר 146, 2007-05-08 12:00

דב חנין: בוקר טוב.

דב חנין: אני פותח את ישיבת ועדת הפנים והגנת הסביבה.

דב חנין: הנושא: הצעה לסדר יום בעניין הפעלת מהמתקן הראשון מסוגו בעולם לשריפת פסולת רדיו אקטיבית בעיבלין.

דב חנין: לפני שנתחיל בדיון, אני רוצה לומר שאני משוכנע שמסביב לשולחן הזה יש הרבה מחלוקות ויש גם הרבה כעסים.

דב חנין: אני מקווה שנצליח לקיים את הדיון הזה ואני מבקש מכל אחד ואחד מהשותפים לשולחן לעשות מאמץ לקיים את הדיון בצורה עניינית.

דב חנין: אם יש מחלוקות או טענות נברר אותן.

דב חנין: איש איש יציג את עמדתו.

דב חנין: יש לנו שעה, אבל אנחנו ננסה למצות את הדיון.

דב חנין: אני מקדם בברכה את סגן יושב ראש הכנסת, מגלי והבה, את חברת הכנסת שרה מרום שלו וגם את חבר הכנסת מוחמד ברכה שגר בשפרעם שסמוכה לעיבלין.

מוחמד ברכה: אני האבא של הילדים שעושים עליהם את הניסויים.

דב חנין: אני מציע שנתחיל עם עמדת התושבים, כדי שאפשר יהיה אחר כך להתייחס ולתת תשובות.

דב חנין: אורנית בבקשה.

אורנית פרקטובניק: אנחנו מדברים פה על מתקן המשרפה.

אורנית פרקטובניק: בעצם אנחנו עדים לכך שהמשרד להגנת הסביבה מסית את הנושא ואת הויכוח לקידום הנושא של טיפול בחומרים רדיו אקטיביים.

אורנית פרקטובניק: בדרך הזאת הם מנסים להציג אותנו כהוזים וכפרנואידים.

אורנית פרקטובניק: התנגדנו בעבר ונתנגד גם בעתיד למתקן שריפה, גם כאשר מדובר בפסולת עירונית.

אורנית פרקטובניק: מתקני שריפה ידועים כמזהמים וככאלה שאינם ידידותיים לסביבה והם אינם נחשבים למתקנים ברי קיימא.

אורנית פרקטובניק: גם בוועדת הפנים התקבלה החלטה שלא לאשר מתקני שריפות עד שנושא הדיוקסינים ייבדק לעומק.

אורנית פרקטובניק: נכון שבמסמכים שהוצגו המפעיל אמר שלא מדובר במתקן שריפה, אבל עדיין נשרף שם סולר.

אורנית פרקטובניק: בתהליך השני, שהוא תהליך הפקת האנרגיה, מתקיימת שריפה.

אורנית פרקטובניק: היזם מציג את המתקן שלו כמתקן ירוק, אבל אסור לשכוח שמדובר במתקן ניסיוני.

אורנית פרקטובניק: הוא לא קיים בשום מקום, לא הוכח שהוא ידידותי, לא הוכח דבר.

אורנית פרקטובניק: מבחינתנו הוא ירוק כמו שהאוטובוס של אגד ירוק או הגדר בבתי הזיקוק ירוקה.

אורנית פרקטובניק: גם הניסיון לומר שהשופט נתן אישור לכך שהטכנולוגיה נקיה זה שקר.

אורנית פרקטובניק: הדיון נערך בבית דין מינהלי ולכן השופט לא רצה להתייחס לנושא.

אורנית פרקטובניק: הוא דן בתהליך וטען שלא היה הליך חריג בתהליך באופן קיצוני.

אורנית פרקטובניק: התנהלותו של המשרד להגנת הסביבה תמוהה לאורך כל הדרך.

אורנית פרקטובניק: חברת הכנסת לאה נס העלתה עניין זה בדיון שנערך כאן ב-2004 והיתה המלצה לבדוק את הליך קבלת האישורים.

אורנית פרקטובניק: אנחנו לא יכולים לסמוך על המשרד להגנת הסביבה.

אורנית פרקטובניק: חברת הכנסת לאה נס המליצה לעשות תסקיר השפעה על הסביבה.

אורנית פרקטובניק: שני הדברים הללו לא נעשו ולא נבדקו אנחנו שואלים מדוע.

אורנית פרקטובניק: הפרסום לפני ההשקה דיבר על פסולת רדיו אקטיבית ורפואית.

אורנית פרקטובניק: בתנאי רישיון העסק נדרש היזם לקיים בדיקות רקע מקדימות לפני ההפעלה.

אורנית פרקטובניק: הדבר לא נעשה ובכל זאת נעשתה הפעלה.

אורנית פרקטובניק: זאת עבירה על החוק בחסות החוק.

אורנית פרקטובניק: עכשיו אנחנו מבקשים להתמקד בדרישות שלנו המוצגות כאן בפניכם.

אורנית פרקטובניק: הנושא הראשון הוא ועדת המעקב.

אורנית פרקטובניק: אנחנו מבינים מהחומר, שכנראה הוועדה היתה צריכה לקבל מעמד סטטוטורי.

אורנית פרקטובניק: אנחנו שמחים על כך ומקווים שזה יעזור לנו.

אורנית פרקטובניק: אנחנו מבקשים לעמוד על התנאים שברישיון העסק ולבצע את הבדיקות הדרושות.

אורנית פרקטובניק: קראנו שביוני אמורה להיות הפעלה נוספת.

אורנית פרקטובניק: עדיין לא קיבלנו את תוצאות הבדיקות מההפעלה הקודמת.

אורנית פרקטובניק: מתי זה יוגש?

אורנית פרקטובניק: יומיים לפני שתתבצע הפעלה נוספת?

אורנית פרקטובניק: זה בדרך כלל מה שקורה ואז יש לחץ ואין זמן לבדוק את התוצאות ולהגיב.

אורנית פרקטובניק: מאחר והיזם התפאר בכך שהטכנולוגיה שלו היא טכנולוגיה שעתידה לטפל בפסולת רפואית ורדיו אקטיבית, אנחנו מבקשים להוסיף לתנאי רישיון העסק גם דרישה לבצע בדיקת קרינה בתא ההזנה של המתקן.

אורנית פרקטובניק: המשרד להגנת הסביבה ומשרד הפנים התרשלו בתפקידם בהגנה ובשמירה על איכות הסביבה ובריאות החי והסביבה.

אורנית פרקטובניק: הסתרת מידע מהציבור בחסות הממסד היא חמורה ואנחנו סבורים שעל הוועדה לקדם בחוק ענישה אישית על אדם שמשרת את הציבור ואינו ממלא את חובתו כלפי הציבור.

אורנית פרקטובניק: אנחנו חושבים שהוא צריך לתת על כך את הדין.

אורנית פרקטובניק: אנחנו גם חושבים שהוועדה צריכה לקדם חקיקה לפיה הציבור עצמו יוכל לתבוע את המדינה ואת היזמים כאשר הם עוברים על החוק ומזהמים את הסביבה.

אורנית פרקטובניק: רק בדרך הזאת יוכל כל אזרח להיות בעל כוח השפעה על אכיפת החוק.

אורנית פרקטובניק: הדבר מתבצע בארצות הברית ואני חושבת שראוי שהוא יתבצע גם במדינה שלנו.

אורנית פרקטובניק: היועץ המשפטי קבע לאחרונה כלל שלא יהיה חוזה נסתר.

אורנית פרקטובניק: היזם הסתיר מידע מהוועדה המקומית את מהות המתקן, ולצערנו המשרד גם שיתף פעולה בצורה תמוהה.

אורנית פרקטובניק: אנחנו דורשים לעצור כל הפעלה או הדגמה נוספת עד שיתבצע תסקיר השפעה על הסביבה.

אורנית פרקטובניק: אנחנו דורשים שייערכו בדיקות רקע ובדיקות דיוקסינים.

אורנית פרקטובניק: אנחנו דורשים פיקוח צמוד על מיון הפסולת להוצאה של מתכות רעילות, כדי לוודא שלא תתבצע שם שריפה של פסולת שהיא איננה פסולת ביתית רגילה.

אורנית פרקטובניק: אנחנו דורשים לקבל התחייבות אישית מהיזם לכך שבמתקן בעיבלין לא תתבצע שריפה שאינה שריפה של פסולת רגילה.

אורנית פרקטובניק: הבקשה האחרונה, שהיא בעצם הראשונה, היא שלאחר שייבנה מתקן ראשון להדגמה בחו"ל, המתקן בעיבלין יפורק ולא תבוצע בו הדגמה נוספת.

אורנית פרקטובניק: ו/או מה שיקרה קודם, לאחר השנה שאושרה, שהמתקן יפורק ולא תתקיים בו שום פעולות שריפה כזאת או אחרת.

מוחמד ברכה: אני מברך על יוזמתו של חבר הכנסת חנין להעלות את הנושא לדיון.

מוחמד ברכה: יחד עם כמה מהנוכחים כאן השתתפנו בהפגנה, שהתקיימה תחת גשם סוחף לפני כחודש ומשהו, בעת פתיחת המתקן.

מוחמד ברכה: היו שם תושבי הסביבה וגם ארגוני סביבה יהודים וערבים.

מוחמד ברכה: המילה "השקה" נשמעת רומנטית.

מוחמד ברכה: לא במקרה זרקתי את המשפט הראשון.

מוחמד ברכה: אני נמצא כאן כנבחר ציבור וגם כאדם שהוא ומשפחתו יכולים להיפגע בסבירות שמעוררת חששות כבדים.

מוחמד ברכה: אני תושב שפרעם.

מוחמד ברכה: שפרעם ועיבלין הם המקומות הכי קרובים לאותו מתקן.

מוחמד ברכה: אני לא רוצה שהילדים שלי, או ילדים בכל מקום בעולם, יהיו שפני ניסוי לתפיסה של רווח על חשבון הציבור ובריאותו.

מוחמד ברכה: אני רוצה להתייחס למונח "ידידותי לסביבה", שמנסים להפיץ אותו, ואני רוצה לפרק אותו לגורמים הרלוונטיים.

מוחמד ברכה: הסביבה זה אני ואני באמת לא רוצה את הידידים האלה.

מוחמד ברכה: אני לא רוצה את הידידים האלה.

מוחמד ברכה: מה שמעורר תמיהות זה שדווקא השושבין של השקת המתקן היה ראש הרשות לאנרגיה אטומית הרוסית, שגם היה נוכח בהשקה.

מוחמד ברכה: אני הייתי מעדיף שיעשו את הניסויים באחת המדבריות ברוסיה ולא אצלנו.

מוחמד ברכה: אם כבר אצלנו, שיעשו את זה במקום לא מאוכלס, מרוחק ממרכזי אוכלוסיה ערבים או יהודים.

מוחמד ברכה: אגב, הנושא של הסביבה זה נושא אזרחי מהמעלה הראשונה, שיכול לגמד כל מיני מחלוקות על רקעים שונים.

מוחמד ברכה: בסופו של דבר אלה החיים.

מוחמד ברכה: יש לומר שהמתקן הזה נמצא ליד מתקן אחר, שגם הוא פולט זיהומים למיניהם וגם הוא מקור לבעיות סביבתיות וזיהומיות וריחות שמגיעים לתוך הבתים שלנו.

מוחמד ברכה: לכן אני חושב שהרעיון של הקמת המשרפה הוא רעיון נלוז, מסוכן, שיש להתנגד לו וגם צריך לבדוק איך קרה שהמתקן הזה אושר.

מוחמד ברכה: אני קראתי את הניירות, כולל הנייר האחרון שהוקרא לפני רגע.

מוחמד ברכה: אני חושב שהוועדה צריכה לצאת בהמלצה חד משמעית או בכמה המלצות חד משמעיות.

מוחמד ברכה: ראשית, לעכב את הפעלתו או להפסיק את הפעלתו המתקן לאלתר.

מוחמד ברכה: שנית: לבדוק את כל הליכי האישור ברמות השונות ולבוא בדין עם אותם אנשים או אחראים שנתנו יד לדבר כזה, אם זה בהטעיה ואם זה ביצירת מערכת של אינפורמציה לא נכונה, בהעלמת עין או באמירות עמומות.

מוחמד ברכה: אני חושב שפקידי ממשל, אנשי ציבור שחטאו בחטאים כאלה צריכים לשלם במלוא חומרת הדין.

מוחמד ברכה: אני יכול להבטיח שלצד הדיון הפרלמנטרי אנחנו גם נבדוק חלופות משפטיות.

מוחמד ברכה: אבל בעיקר, אנחנו תושבי האזור, לא נעבור לסדר היום.

מוחמד ברכה: ההפגנה שהתקיימה בעת השקת אותו מתקן מסוכן והרסני, היתה רק אות הפתיחה.

מוחמד ברכה: אנחנו לא מוכנים שמישהו יהמר על חיי בנינו.

מוחמד ברכה: אם למישהו זה נראה טוב, בבקשה שיקים את זה סמוך לבית שלו.

מוחמד ברכה: אם אותם אנשים, שנמצאים כאן או לא, חושבים שזה ידידותי לסביבה, אז שיעשו את זה במרתף הבית שלהם.

מוחמד ברכה: אני דוחה מכל וכל את הגישה שמתייחסת לאזרחים במדינה כשפני ניסוי של כל מיני פרוייקטים מניבי רווח.

מוחמד ברכה: הרווח כשלעצמו הופך להיות העיקרון האחד והיחיד להקמת פרויקטים כאלה.

מוחמד ברכה: בבקשה, שיבדקו מחוץ למדינת ישראל.

מוחמד ברכה: אגב, חשוב לומר שזאת טכנולוגיה שאינה קיימת באף מקום אחר בעולם.

מוחמד ברכה: אז דווקא פה?

מוחמד ברכה: דווקא כאן?

מוחמד ברכה: כל תקלה של קרינה רדיו אקטיבית, תגבה מחיר מיידי בחיי אדם.

מוחמד ברכה: זאת אומרת, אין מקום למקצה שיפורים ולתיקונים כדי לחסום את הקרינה.

מוחמד ברכה: זה לא יהיה.

מוחמד ברכה: לכן אני מבקש שהוועדה תמליץ והמשרד לאיכות הסביבה יאמץ אמירה של הפסקה מיידית של פעילות המתקן הזה ולבוא בדין על כל התהליך, כולל הענשת אותם אחראים שנתנו יד לפגיעה בחיינו ובחיי ילדנו ובחיי האזור כולו.

מגלי והבה: אדוני היושב ראש, אני רוצה לפתוח ולהודות למרכז מחקר ומידע של הכנסת שעשו עבודה יפה וטובה בנושא המתקן לפינוי פסולת.

מגלי והבה: ההשקה היתה במרץ.

מגלי והבה: איפה היו כל המוסדות הנוגעים בדבר, כל משרדי הממשלה, הוועדה לתכנון הבניה שאישרו את המתקן שעל פניו - - -

מוחמד ברכה: אגב, ועדת התכנון והבניה המחוזית של האזור דחתה את המתקן.

מגלי והבה: נכון, בלי לבדוק מה ההשלכות של מתקן השריפה.

מגלי והבה: אנחנו אנשי איכות סביבה ורוצים שהפסולת הזאת תיעלם.

מגלי והבה: אבל ללכת על טכנולוגיה שתפגע בבריאות של אנשים שגרים שם?

מגלי והבה: שלא לדבר על סכנות אחרות שאף אחד לא מביא לנו את התשובה האמיתית לגביהן.

מגלי והבה: מנסים לומר שכאילו עושים הפרדה של הפסולת.

מגלי והבה: הטכנולוגיה הזאת מאוד מעניינת.

מגלי והבה: להפוך פסולת כזאת גדולה לחלקיקים קטנים שאפשר לעשות שימוש חוזר, זה מצוין.

מגלי והבה: אבל למה בלב האוכלוסייה?

מגלי והבה: ולמה בתוך אותם ישובים?

מגלי והבה: אולי מישהו חושב שהאנשים שם לא חושבים על העתיד שלהם ועל הבריאות שלהם?

מגלי והבה: אדוני היושב ראש, אני לא יודע איפה המשרד לאיכות הסביבה.

מגלי והבה: איפה המשרדים?

מגלי והבה: כאשר יש מפגע בתוך הרשות ישר מגישים תלונה ומנסים להעמיד את האזרח במקומו.

מגלי והבה: למה נותנים למפעל כזה, שפוגע באוכלוסיה שלמה, להמשיך לפעול?

מגלי והבה: מי אלה ששומרים על החוק?

מגלי והבה: יש פה נציג של המשרד לאיכות הסביבה?

מגלי והבה: השר היה צריך להיות פה, כי זה פשוט מאוד מסוג הדברים החלמאיים.

מגלי והבה: אני לא יודע איך הדבר לא מדיר שינה מעיניהם של אותם אנשים.

מגלי והבה: אם אני הייתי גר שם, כמו חבר הכנסת ברכה - - -

מוחמד ברכה: הארץ היא קטנה.

מגלי והבה: אדוני היושב ראש, אני מכיר את הפעילות שלך.

מגלי והבה: אנחנו צריכים לצאת בהחלטה להפסיק כל הפעלה עד שנדע מה הסכנות, שאף אחד לא הוכיח אותן לכאן ולכאן.

מגלי והבה: הבנתי שהחברה הזאת כבר נסחרת בבורסה ויש לה משקיעים.

מגלי והבה: זאת אומרת הכלכלה קודמת, הכסף קודם לכל.

מגלי והבה: בבקשה, קחו את זה למקום שבו אין אוכלוסיה.

מגלי והבה: אני מבין שזה המתקן היחידי בעולם, אז שישימו אותו במקום של אנשים שלא אכפת להם מהחיים שלהם, או שיש מקומות שבהם הטבע יכול לספוג סכנות כאלה.

מגלי והבה: אני רוצה לסכם את דבריי ולהודות לך על העלאת הדיון.

מגלי והבה: אנחנו צריכים להיות לא רק עם אמירה אלא לוודא שלא תהיינה סכנות כאלה לאוכלוסיה.

עמנואל וייזר: בדברים שאני אומר עכשיו אני לא מייצג את לשכת עורכי הדין.

עמנואל וייזר: ייצגתי את קרית טבעון בהליכים המשפטיים שהיו בעניין הזה.

עמנואל וייזר: אני לא מייצג אותם היום ואין לי קשר איתם.

עמנואל וייזר: אני כרגע בא להביע את עמדתי ולהציג את העובדות כפי שהן ידועות לי.

עמנואל וייזר: ראשית, כל נושא התכנון וההקמה של המתקן הזה נעשה חצי בהסתר.

עמנואל וייזר: הוא נעשה במסגרת הקמה של אתר פסולת, כאשר במודעות שפורסמו לציבור ניתן אולי איזשהו רמז להבין שאולי יש שם משהו, אבל זה רק אם מישהו ידע מה הוא מחפש.

עמנואל וייזר: עד כדי כך העניין נעשה, שגם ועדת תכנון ובניה שדנה בזה הקדישה המון תשומת לב לאתר הפסולת בהגדרות של השבילים, הדרכים והגדרות וכיוצא בזה.

עמנואל וייזר: בנוגע למתקן הזה נאמרו שם משפטים בודדים וזה הושאר להנחיות של המשרד להגנת הסביבה בשלבים מאוחרים יותר.

עמנואל וייזר: אחת הבעיות העיקריות שהיו קשורות בהתנגדות למתקן הזה היתה בעיית הדיוקסין.

עמנואל וייזר: בעיית הדיוקסין מורכבת מכמה רמות.

עמנואל וייזר: ראשית, במועד שבו התקיימו הדיונים סביב המתקן לא ניתן היה לבצע מדידות בארץ סביב הנושא הזה.

עמנואל וייזר: ניתן היה לקחת דוגמאות אבל כדי לקבל תוצאות היה צריך לשלוח לחו"ל ולהמתין לתשובה מספר שבועות לא קטן.

עמנואל וייזר: זאת אומרת שלא ניתן היה לדעת במועד ההפעלה אם קיימת בעיה שבגללה צריך להפסיק את ההפעלה.

עמנואל וייזר: שנית, זה נכון שבטכנולוגיה הזאת, שכאשר הכל תקין בתנאי הפעולה השוטפים, לא אמורים להיווצר דיוקסינים.

עמנואל וייזר: גם אם נתעלם מתקלות, יש אלמנט של הפעלה, הפסקה, ערבוב לא הומוגני של פסולת , טמפרטורות בשוליים, כל מיני אלמנטים שעלולים ליצור דיוקסינים.

עמנואל וייזר: משום כך נדרשים אמצעי אבטחה לא קטנים כדי לוודא או לנסות להבטיח שלא ייווצרו דיוקסינים אחר כך.

עמנואל וייזר: זאת אומרת, עצם העובדה שנדרשים אמצעים נוספים מלמדים על כך שהתהליך הזה הוא כן בעל פוטנציאל ליצור דיוקסינים.

עמנואל וייזר: בשלב מסוים של הדיונים, היה סיכום שלאחר כל הפעלה תישלח דוגמה לחו"ל, יקבלו את התשובות ורק אז יחליטו לגבי ההפעלה הבאה.

עמנואל וייזר: לכן התפלאתי לשמוע שכבר מתכננים הפעלה נוספת.

מוחמד ברכה: איפה בחו"ל?

עמנואל וייזר: אינני יודע את המיקום, אבל למעבדות בחו"ל.

מוחמד ברכה: אני מקווה שלא המפעילים הם אלה שבודקים.

שרה מרום שלו: אבל אם שום מפעל בחוץ לארץ - - -

עמנואל וייזר: אני מבקש להדגיש נקודה נוספת.

עמנואל וייזר: המתקן הזה לא תורם שום דבר לסביבתו כי לא מדובר במתקן שאמור לכלות פסולת מקומית.

עמנואל וייזר: מדובר במתקן להדגמה לצורך מכירת מתקנים כאלה בחו"ל.

עמנואל וייזר: לגיטימי לעשות דבר כזה, אני רק רוצה להדגיש שלא מדובר במושגים של תועלת לסביבה לעומת נזק פוטנציאלי אלא מדובר בהדגמה שהתועלת שלה היא מסחרית בלבד למי שמייצר אותה.

עמנואל וייזר: הסיכון הוא למי שנמצא בסביבתה.

עמנואל וייזר: בעברי שימשתי כמנכ"ל המועצה המקומית ברמת חובב.

עמנואל וייזר: הפיתרון הזה הוצע לנו כטיפול בפסולת.

עמנואל וייזר: הוצגו לנו נתונים לגבי הטכנולוגיה הזאת אבל אני יכול לומר שבזמנו לא קיבלנו תשובות מספקות לשאלות שהעלינו וזאת הסיבה מדוע המתקן הזה לא הוקם ברמת חובב.

עמנואל וייזר: ההיגיון של הקמת מתקן הדגמה בקרבת ישוב לא ברורה לי.

עמנואל וייזר: היה יותר הגיוני לשים אותו במתקן פסולת מרכזי המרוחק ממקומות ישוב.

עמנואל וייזר: בזמנו אמרו במשרד לאיכות הסביבה שהם לא יודעים לעשות את החישובים התיאורטיים ולומר מראש מה תהיה כמות פליטת הדיוקסינים של המתקן הזה.

עמנואל וייזר: אלה הנתונים שיש ברשותי.

עמנואל וייזר: חנא סוויד: אני חושב שבעניין הזה העמימות וחוסר הבהירות הם הכי מסוכנים בכל העסק.

עמנואל וייזר: אילו היה ידע והיתה חוות דעת שאומרת שבדבר הזה יש פוטנציאל לנזק, אז ברור שכולם היו מזדעקים ועושים מה שצריך על מנת להפסיק את הקמת המפעל.

עמנואל וייזר: ואילו היתה חוות דעת שאומרת שאין פוטנציאל לנזק מיוחד מהמפעל הזה, בוודאי שכל הציבור לא היה מזדעק ועומד על הרגליים האחוריות בשביל להתמודד עם הפרוייקט הזה.

עמנואל וייזר: מה יוצר את העמימות וחוסר הבהירות?

עמנואל וייזר: זה דבר שמקובל בהליכי תכנון והוא נקרא תסקיר השפעה על הסביבה.

עמנואל וייזר: אני יודע על מפעלים, עם פוטנציאל נזק הרבה יותר קטן מרדיו אקטיביות עם פוטנציאל לדיוקסינים, שמבקשים מהם להכין תסקיר השפעה על הסביבה.

עמנואל וייזר: התסקיר נעשה על ידי מומחים שהמשרד לאיכות הסביבה ממנה אותם עבור הוועדה המחוזית.

עמנואל וייזר: אני לא מבין למה במקרה הזה, עם כל המאפיינים והאפיונים המדעיים שניתנו למתקן הזה, אין כאן דרישה מפורשת להכין תסקיר השפעה על הסביבה?

עמנואל וייזר: אני חושב שזה מחדל של הוועדה המחוזית לתכנון ובניה, של רשויות התכנון בכלל ושל המשרד לאיכות הסביבה.

מוחמד ברכה: או מחדל או הטעייה מכוונת.

חנא סוייד: לזה אני רוצה להגיע.

חנא סוייד: הוועדה המחוזית, בדרך כלל מדקדקת כל כך.

חנא סוייד: המשרד לאיכות הסביבה מדקדק גם בדברים שהם עם פחות פוטנציאל לנזק ולזיהום ולפעמים פוגע ביוזמות אותנטיות לפיתוח כלכלי בגלל הדרישה ועמידה על הכנת התסקיר.

חנא סוייד: אני חושב שיש כאן, אולי, מזימה.

חנא סוייד: אולי יש כאן

חנא סוייד: רצון להעביר דברים ולא לעמוד על המשמר כפי שוועדות התכנון והבניה במשרד איכות הסביבה מתבקשים לעשות?

חנא סוייד: אנחנו הגענו עד כאן ואני חושב שזה תהליך שצריך להיות הפיך.

חנא סוייד: למרות שיש שם מפעל שהושקע בו כסף, הוא הושק והפעילו אותו, לא יכולה להישמע טענה שעכשיו זה מהלך בלתי הפיך ואי אפשר לעשות שום דבר.

חנא סוייד: אני חושב שמהדיון הזה ומהוועדה הזאת צריכה לצאת החלטה ברורה.

חנא סוייד: צריך להפסיק את הפעולה של המפעל הזה עד לעריכת תסקיר השפעה על הסביבה, לפי מיטב הידע שקיים בארץ ובעולם על העניין הזה.

חנא סוייד: אחרי שנראה את התסקיר הזה, נבין אותו, המומחים יבינו אותו, אפשר יהיה להחליט ביודעין האם כדאי להמשיך עם המפעל הזה או שצריך להפסיק אותו.

חנא סוייד: אם כדאי ואפשר להפעיל אותו אז באיזה אמצעי בקרה?

חנא סוייד: באיזה מתכונת של פעילות?

חנא סוייד: באיזה תנאים מטאורולוגיים?

חנא סוייד: כל אלה הם גורמים שהם מאוד רלוונטיים לפעילות ולפוטנציאל הנזק והזיהום שיכולים לצאת מהמפעל הזה.

חנא סוייד: אני חושב שגם במקרה הזה, לאור המאפיינים הספציפיים של השטח מבחינת האכלוס ומבחינת צפיפות האוכלוסייה ומבחינת הטופוגרפיה, שיש לנו עמק שמאחוריו יש הרים, אני חושב שצריך להגיד אמירה מאוד מפורשת כבר בשלב הזה.

חנא סוייד: אני מוכן שזה יישקל גם בתסקיר השפעה על הסביבה , שלא צריך לחשוב על אפשרות של הפעלת המפעל הזה לשריפת פסולת רדיו אקטיבית.

שרה מרום שלו: לפי מה שכולם דיברו, אני לא מבינה למה צריך מפעל כזה, שחושדים בכל מיני דברים, להיות מוקם בסביבת אוכלוסיה שגרה בסביבה?

שרה מרום שלו: הרי יש לנו גם מקומות בנגב, ומקומות יותר רחוקים.

שרה מרום שלו: אנחנו לא יודעים את התוצאות של המפעל הזה וגם לא נוכל לבדוק.

שרה מרום שלו: איך נוכל לבדוק כשאין בשום מקום בעולם?

שרה מרום שלו: אם אין בשום מקום בעולם מפעל כזה, איך אנחנו יכולים לבדוק במקומות אחרים?

שרה מרום שלו: זה לא הגיוני.

מוחמד ברכה: אם תוך שנתיים ייחלו 5,000 אנשים אז נדע.

שרה מרום שלו: אני חושב שמפעל כזה לא צריך להיות מוקם בסביבה שיש בה אוכלוסיה ושזה יפגע במישהו.

שרה מרום שלו: אין מפעל תעשייתי שלא פוגע בתושבים.

שרה מרום שלו: קחו את חברת החשמל, שבלעדיה אנחנו לא יכולים לחיות, אבל אנחנו יודעים שזה פוגע.

שרה מרום שלו: יש דברים שחייבים להסתגל אליהם, אבל מפעל כזה, שאנחנו לא יודעים על מה מדובר, למה הוא צריך להיות בסביבה של אוכלוסיה?

דני מורגנשטיין: אני מייצג את הנהלת מלר"ז.

דני מורגנשטיין: הדבר קצת מפליא מכיוון שהעולם היום עוזב את הטכנולוגיות של שריפת אשפה ושריפת פסולת.

דני מורגנשטיין: אגב, לא מדובר פה בפסולת רדיו אקטיביות, כפי שקראתי.

דני מורגנשטיין: השרבוב של רדיו אקטיביות עם פסולת אחרת הוא בכלל בטעות יסודו.

דני מורגנשטיין: זה בכלל אסון נוראי.

דני מורגנשטיין: אבל בואו נדבר על שריפת פסולת רגילה.

דב חנין: לא לגמרי בטעות, כי אני מבין שהמתקן ברוסיה, שנקרא פלוטון, מטפל באותן טכנולוגיות בכילוי פסולת רדיו אקטיבית בעוצמה נמוכה.

דב חנין: נכון?

דני מורגנשטיין: אדוני היושב ראש, מה שעושים ברוסיה עם נושאים רדיו אקטיביים והתוצאות שלהם, הגיע עד למדינת ישראל.

דני מורגנשטיין: אני חושב שמוסדות הרפואה הישראלים צברו ידע וניסיון טיפולי שאנחנו אור לגויים, לצערנו הרב ולצערם הרב.

דני מורגנשטיין: העולם עוזב את מתקני שריפת הפסולת.

דני מורגנשטיין: לא מקימים כמעט מתקנים חדשים לשריפת אשפה.

דני מורגנשטיין: באירופה הם רצים אחרי הסחורה משום שכמויות האשפה במדינות המתקדמות יורדות כתוצאה מהמודעות שצריך לטפל באשפה בצורה נכונה.

דני מורגנשטיין: מטילים על יצרן הפסולת, בין אם הוא משק בית פרטי, יצרן ציבורי או חברות תעשייתיות, את מלוא העלות הריאלית של הטיפול.

דני מורגנשטיין: כתוצאה מכך יורדות כמויות האשפה והפסולת.

דני מורגנשטיין: לכן אין למתקנים מה לעשות היום בעולם.

דני מורגנשטיין: אנחנו רואים את הנתונים.

דני מורגנשטיין: האשפה מטיילת באירופה ברכבות כדי לחפש את האתר היותר זול לשריפתה ולטיפולה.

דני מורגנשטיין: לכן לא מקימים מתקנים חדשים.

דני מורגנשטיין: יחד עם אילן ניסים הייתי ב-1998 בעיר קלן במתקן שהיה הכי חדיש באירופה.

דני מורגנשטיין: משהו מדהים שעלה הון עתק.

דני מורגנשטיין: היום העולם הולך בכיוון של הפרדת האשפה ולאחריות של היצרן לנושא האשפה.

דני מורגנשטיין: אני לא בטוח שדווקא מדינת ישראל הקטנה הצרה והמסכנה צריכה להיות המקום להקים מתקן ניסיוני, כדי לראות אם אפשר למכור את טכנולוגיה הזאת.

דני מורגנשטיין: גם אם כן, בוודאי שלא בחלקים המאוכלסים שלה.

דני מורגנשטיין: אם כבר מישהו רוצה לעשות את התעתוע הזה, הייתי הולך לחפש את זה אולי באתר אפעה או באתרים בנגב המרוחק.

דני מורגנשטיין: גם הנגב הוא לא פח זבל.

דני מורגנשטיין: הנגב כולו הוא שמורת טבע, אזורי אימון, ויש שם אוכלוסיה יהודית ולא יהודית.

דני מורגנשטיין: שם המרחקים קצת יותר גדולים מאשר באזור עיבלין, ששם זה פשוט בלתי נסבל.

דב חנין: רשות הדיבור לנציגי המשרד להגנת הסביבה.

דב חנין: מעבר לדברים שנאמרו עכשיו, הייתי רוצה שתתייחסו לכמה שאלות שמטרידות אותי.

דב חנין: חלקן כבר הועלו בדיון.

דב חנין: שאלה ראשונה: מדוע נבחר למקם מתקן ניסיוני באזור שהוא כל כך צפוף באוכלוסין, מצד אחד, ושהוא ממילא סובל מהמון סביבתיים, כולל זיהום אוויר מדברים אחרים שכבר קיימים.

דב חנין: שאלה שניה: אני מבין שמבחינת

דב חנין: כם המתקן כרגע מיועד לפסולת ביתית.

דב חנין: כיום הפסולת הביתית אינה ממוינת.

דב חנין: את כל הפסולת הביתית שלנו אנחנו מעבירים באותה צורה ופסולת ביתית כוללת כל מיני חומרים.

דב חנין: אם זה היה באירופה, היינו יודעים איזה סוג של פסולת ביתית והיינו מבינים מה נכנס למתקן ומה לא.

דב חנין: איך אתם יכולים להבטיח מה בפועל ייכנס לתוך מתקן הכילוי?

דב חנין: איך אתם יכולים להבטיח בפועל שלא ייכנסו לשם מתכות?

דב חנין: בפסולת הביתית, שלי לפחות, יש גם מתכות ויש גם פלסטיקים וחומרים אחרים שכן מייצרים דיוקסינים.

דב חנין: לכן אני לא מבין את הטענה שלא ייתכנו דיוקסינים.

דב חנין: ההבנה הכימיקאלית שלי אומרת אחרת.

דב חנין: שאלה שלישית: אני מבין שאתם מדברים כרגע על רישיון לשנתיים.

דב חנין: מה אמור להיות אחרי השנתיים האלה?

דב חנין: שאלה רביעית נוגעת להליכים שהיו עד עכשיו: מדוע במתקן כזה ניסיוני לא דרשתם, מלכתחילה, תסקיר השפעה על הסביבה לפני שהתקבלה החלטה?

דב חנין: שאלה חמישית: מדוע מתעכב העיגון הסטטוטורי של אותה ועדת הפיקוח שבה אמורים להשתתף נציגי התושבים?

דב חנין: מעבר לשאלות האלה הייתי רוצה שתאמרו אמירה ברורה לפרוטוקול הוועדה, נוכח הפרסום שהיה על כילוי פסולת רדיו אקטיבית והידיעה שלנו שמשתמשים בטכניקה הזאת לכילוי פסולת רדיו אקטיבית ברוסיה.

דב חנין: ביקורו של איש מכובד ורב יוקרה עולמי, כמו פרופסור וליחוב, נשיא מכון קורצ'אטוב לאנרגיה אטומית, באירוע השקה של המפעל, גם כן מעורר שאלות.

דב חנין: אני לא חשבתי שאישיות בסדר גודל כזה מגיעה לאירועים קטנים של השקות של מתקנים לפסולת ביתית אולי הצלחתם לשכנע אותו שכדאי לו לעבור תחום מהתחום של הפסולת הרדיו אקטיבית לתחום של הפסולת הביתית?

דב חנין: את זה כדאי שכולנו נשמע, כי איש כזה בוודאי יכול לתרום מהידע המדעי שלו.

מוחמד ברכה: שאלה נוספת: האם אנשי המשרד להגנת הסביבה יכולים לומר לוועדה שהליכי האישור, בשלביהם השונים, היו תקינים והם עומדים מאחורי כל השלבים האלה?

אילן נסים: ברשות

אילן נסים: כם אני אתחיל ברקע ואחר כך אני אתן לדורית.

אילן נסים: אני חושב שאין מחלוקת על זה שצריך לטפל בפסולת.

אילן נסים: אנחנו חיים, מייצרים פסולת ועל זה אני חושב שאין מחלוקת.

אילן נסים: כשאנחנו מסתכלים על מה קורה בארץ, שטחי ההטמנה הולכים ומתכלים, במיוחד באזור המרכז, שכבר אין ובאזור הצפון, שתוך תקופה מאוד קצרה גם נפח ההטמנה המועט שקיים הולך וממצה את עצמו.

אילן נסים: לכן המדינה שלנו חייבת לעבור למחזור.

אילן נסים: אחת מהטכנולוגיות של מחזור והשבה זה הטיפול התרמי.

אילן נסים: לגבי מה שנאמר על ידי דני מורגנשטיין, שהטכנולוגיה הזאת הולכת ונעלמת מהעולם.

אילן נסים: המשרד הזמין עבודה במיוחד לצורך העניין הזה.

אילן נסים: עשתה אותה חברת D.H.B שבדקה כמה וכמה דברים.

אילן נסים: היא בדקה מה קורה בעולם מבחינת הטיפול התרמי ואיזה טכנולוגיה מתאימה יותר.

מוחמד ברכה: מי זאת החברה?

אילן נסים: זאת חברה ישראלית שנשענת על ידע הולנדי.

אילן נסים: היא מתמחה בעריכת סקרים והיא בדקה את נושא הטיפול התרמי.

מוחמד ברכה: היא לא משקיעה בעצמה?

אילן נסים: לא.

אילן נסים: זאת חברת ייעוץ.

אילן נסים: היא עושה כמה עבודות למשרד כולל בעניין זיהום קרקעות.

אילן נסים: אני חושב שיש בלבול וזה המקום לעשות סדר בעניין.

אילן נסים: כשמדובר על שריפה יש כמה טכנולוגיות.

אילן נסים: נכון ששריפה לשם שריפה הולכת ונעלמת מהעולם.

אילן נסים: אבל השריפה והפקת האנרגיה, מה שנקרא Energy Recovery זאת טכנולוגיה שמתפתחת ותופסת מקום גדול ורחב יותר, גם מבחינת מספר המתקנים שקיים בעולם וגם מבחינת הכמות של הפסולת שהולכת ומטופלת בעולם.

אילן נסים: כשמסתכלים על הליכי חקיקה של חלק מהמדינות, התהליכים מכוונים אל הטכנולוגיה הזאת מתוך ידיעה ברורה שאפשר להפיק מתוך הפסולת משאב שהוא תחליף לאנרגיה.

אילן נסים: דבר שני, שהשיטה הזאת היא השיטה היעילה ביותר מבחינת הטיפול בפסולת, שלוקחים נפח נתון ומקבלים בסופו של דבר 5% מבחינת הנפח שאותו צריך לשרוף.

אילן נסים: צמצום נפחים זה 5%.

אילן נסים: מבחינת המשקל סדר גודל של בין 20% ל-30%.

אילן נסים: הממוצע זה 25%.

אילן נסים: באותה עבודה שבדקה את הנושא של הטכנולוגיות נמצא שהטכנולוגיה הסביבתית ביותר, זאת שגורמת לפליטות הקטנות ביותר, היא הטכנולוגיה של הפלזמה.

אילן נסים: אם אני מסתכל על מהם התנאים במדינת ישראל, סדר ההיררכיה הוא קודם כל להיכנס לתהליכים של - - -

דב חנין: אילן, זמננו קצר.

דב חנין: בוא תתמקד בשאלות נשאלו.

דב חנין: צא מתוך הנחה שאנחנו מכירים את החומר.

דב חנין: בוא תתמקד בשאלות כי הן הנושא שלנו כרגע.

אילן נסים: אני אתחיל מהשאלה של חבר הכנסת ברכה.

אילן נסים: אנחנו עומדים על כך שכל התהליכים בוצעו עקב בצד אגודל, גם ברמה הארצית מול ועדת תמ"א 16, עוד לפני שזה התחיל ברמה הרעיונית וגם ברמה של הוועדה המחוזית.

אילן נסים: למתקן יש את כל ההליכים ואת כל האישורים.

אילן נסים: כאן אני ארצה שדורית תתייחס לשאר הדברים.

דורית זיס: המתקן הזה הוא מתקן לטיפול תרמי שעובד בשיטת פלזמה גאזיפיקציה הרתחה.

דורית זיס: בקנה מידה של כמות הפסולת שמעובדת במתקן הזה, קיימים מתקנים כאלה בעולם.

דורית זיס: זה לא המתקן היחיד בעולם שעובד בשיטת גאזיפיקציה.

דורית זיס: מה שקיים בעולם עובד על פסולות שהן יותר יקרות.

דורית זיס: הוא עובד על פסולת מסוכנת, פסולת רפואית ולאו דווקא פסולת ביתית.

דורית זיס: המתקן שנמצא בעיבלין הוא מתקן שהמטרה שלו לפתח את הטכנולוגיה, כאשר המתקן שנמצא ברוסיה הוא בקנה מידה קטן והוא עשו לו Scale up.

דורית זיס: המטרה היתה להוכיח שהטכנולוגיה הזאת עובדת בפסולת ביתית, כאשר המשרד דרש וקיבל מסמך סביבתי שכולל את כל ההשלכות שיכולות להיות למתקן הזה, בעיקר מתמקד בתחום איכות האוויר, הפליטות וההשפעה על הישובים מסביב.

דורית זיס: עלו פה דברים מהרבה אנשים לגבי שאלת המיקום.

דורית זיס: הארץ היא קטנה.

דורית זיס: גם רמת חובב היתה פעם מרוחקת.

דורית זיס: היום מסתבר שהיא לא מספיק מרוחקת.

דורית זיס: איפה שלא נשים מתקן או מפעל - לכל מפעל יש את הפוטנציאל שלו והמטרה היא באמת לאפשר קיום של מפעלים בצד מגורים וחיים במדינה ולמנוע את המפגעים באמצעי טיפול.

דורית זיס: בנוסף למסמכים הסביבתיים לקחו משגב לקחו יועץ, וגם אנחנו לקחנו יועץ שמייעץ מסייע לנו בנושא הזה.

דורית זיס: כולם נבדקו ונמצא שלא תהיה סכנה סביבתית מהמתקן בתנאים שהוא יעבוד.

משה רוט: היועץ הוא של משגב?

משה רוט: איך את יכולה להגיד כזה דבר?

משה רוט: הוא כותב בפירוש שיהיו שם פליטות של פי 30 עד פי 60 מהתקן.

משה רוט: אם תהיה תקלה אז תהיה פליטה של פי 3,000 וזה יהיה סכנה בריאותית לציבור.

משה רוט: אסור לצטט כזה דבר כמו שאת אומרת.

דורית זיס: אני רוצה להמשיך, אני אתייחס לזה בסוף.

חנא סוייד: מאיפה באים העובדים במפעל הזה?

דורית זיס: מאזור עיבלין.

דורית זיס: במסגרת האישורים שניתנו, ניתנו תנאים ברישיון לעסק למתקן הזה.

דורית זיס: כל האישורים ניתנו כדין, כולל תנאים ורישיון עסק.

דורית זיס: המשרד התייחס לתנאים לשנה ונתן תנאים ובפירוש אמר שאנחנו נבחן את השנה השניה כתלות בתוצאה של השנה הראשונה.

דורית זיס: התנאים מאוד מפורטים וכוללים הרבה אמצעי בקרה, כולל ניתור רציף בארובה.

דב חנין: אנחנו קיבלנו את המסמך של רישיון העסק.

דורית זיס: המסמך לרישיון עסק קובע גם במפורש מה שדובר פה, שייערך ניסוי ואחרי קבלת התוצאות יוכל להיערך הניסוי הבא.

דורית זיס: אנחנו עומדים על התנאים האלה, אנחנו מחכים עכשיו לסיכום כיול שנערך.

דורית זיס: מה שהיה לא היה ניסוי בפסולת אלא כיול שנערך בעץ ולכן אישרנו אותו.

דורית זיס: ברגע שנקבל את הסיכום שלו ותכנית הניסוי הבא, נוכל לדון בזה.

דורית זיס: בפירוש המשרד עומד על זה שעד לקבלת התוצאות לא נאפשר את ההמשך.

דורית זיס: אני רוצה להתייחס לנושא הדיוקסינים ולהפרדה.

דורית זיס: הם מקבלים אך ורק פסולת ביתית.

דורית זיס: מתכות מופרדות לפני הכניסה למתקן.

דורית זיס: דיוקסינים נוצרים כתלות בתנאי הפעלה מסוימים.

דורית זיס: תנאי ההפעלה במתקן הזה לא דומים למתקני שריפה, זה מתקן שעובד בתחומי טמפרטורות וצורת העבודה ויש לו מתקני טיפול, אחרי הטיפול התרמי, שמבטיחים שכמות הדיוקסינים תהיה קטנה.

דורית זיס: בנוסף לעניין הזה, אני רוצה להתייחס לנושא של הוועדה הציבורית.

דורית זיס: כבר שנה וחצי אנחנו שולחים מכתבים לוועדה המחוזית לדון ולאשר ועדה במסגרת נדרש והמקובל בתמ"א 16.

דורית זיס: הוועדה המחוזית, בגלל עומס עבודה, לא דנה.

דורית זיס: ב-24.5 אמור להיערך דיון בנושא ואנחנו מקווים שהוועדה תאושר.

דורית זיס: בינתיים המשרד לא יושב בצד אלא ברגע שהמתקן התחיל ורצה להתחיל לעבוד אנחנו כינסנו את הוועדה ואנחנו מדווחים לחברי הוועדה.

דורית זיס: אני רוצה לקרוא מהשולחן הזה לנציגות של ישובים מסביב למתקן.

דורית זיס: בישיבה הציבורית האחרונה הם אמרו שהם לא רוצים שום נגיעה ולא רוצים להיות חברים בצוות הציבורי ולהשתתף בפיקוח.

דורית זיס: אני רוצה לקרוא להם לשוב ולהשתתף ולהיות חלק מהפיקוח.

מוחמד ברכה: הפיקוח הוא דרך ביקורי פתע שאת מודיעה מראש שאת הולכת לערוך ביקור פתע בביקור רשמי.

דורית זיס: זה ממש לא לעניין.

דורית זיס: בכמה ימים שהמתקן עבד, היינו נוכחים כל יום במתקן.

מוחמד ברכה: איבדתם את גורם ההפתעה בכל העניין.

דורית זיס: אנחנו היינו נוכחים כל הזמן במתקן.

מוחמד ברכה: למה את מתעלמת ממה שאני אומר?

דורית זיס: אני לא.

דורית זיס: אני רוצה לענות בצורה מסודרת.

אילן ניסים: אין כאן בכלל אלמנט של הפתעה כי המפעל - - -

מוחמד ברכה: תסביר לי, שולחים מכתב לסמנכ"ל איכות סביבה במפעל אלקטרו כימי ואומרים לו שמתכוונים לעשות לו ביקורת פתע בעוד יומיים, תתכונן להפתעה.

דורית זיס: אנחנו מפקחים באופן הדוק על המתקן הזה.

דורית זיס: בימים שהוא עבד זאת היתה דוגמא טובה.

דורית זיס: נציג משגב הגיע בעצמו לראות את הדברים ועקב ופיקח בנוסף אלינו.

דורית זיס: אם נציגי הרשויות הנוספים רוצים לעשות זאת, אנחנו מזמינים אותם להצטרף אלינו לפיקוח כדי לוודא באמת שהפסולת שנכנסת היא הפסולת שאנחנו דרשנו ואין פסולות אחרות.

דורית זיס: בשלב זה אנחנו מדברים אך ורק בהפעלה לשנה הזאת.

דורית זיס: בגמר השנה אנחנו נראה את התוצאות ונדון על שנה שניה, שבכלל היתה באופציה.

דורית זיס: אנחנו במשרד עובדים על פי הנדרש בחוק.

דורית זיס: אנחנו לא מתייחסים כרגע ולא קיבלנו בקשה ואנחנו לא מתכוונים לדון כרגע בשום שימוש אחר למתקן הזה.

דורית זיס: אנחנו גומרים את השנה הזאת.

דורית זיס: לגבי השנה הבאה, אם יפנו אלינו בצורה חוקית לבדוק שימושים אחרים, אנחנו נדון בהם, כפי שהחוק מחייב אותנו, במסגרת כל מה שנדרש בחוק.

דורית זיס: אנחנו גם התחייבנו, שאם תהיה בקשה לשינוי יעוד מפסולת ביתית, מאחר ואנחנו כמשרד לא יכולים להגיד שאנחנו שוללים על הסף כי אנחנו צריכים לבדוק נתונים, אנחנו נדרוש תסקיר בנושא.

מוחמד ברכה: לא קיבלנו תשובה לשאלה למה צריך לעשות את הניסוי בלב של אוכלוסיה?

מוחמד ברכה: ריבונו של עולם, תענו על השאלה הזאת.

מוחמד ברכה: תעשו את זה במקום אחר.

מרק אסיה: אני, כמייצג את עיבלין, לא מוכן להיות בוועדת מעקב.

מרק אסיה: רשות מקומית לא מסוגלת לבדוק את הדברים.

מרק אסיה: זאת האחריות של המשרד לאיכות הסביבה ושהיא תבדוק.

מרק אסיה: אנחנו אנשים נחמדים, נבוא לשם, אני לא יודע איך המכשיר עובד, לכאורה אין לי השכלה טכנית בעניין.

מרק אסיה: אני לא חושב שרשות מקומית או נציגיה, עם כל הרצון הטוב, יכולה להיות גורם מפקח.

מרק אסיה: ימכרו להם ברווזים במקום תרנגולות והם לא יידעו מה זה.

מרק אסיה: יש משרד לאיכות הסביבה והם צריכים לטפל בזה על פי חוק.

מרק אסיה: זה יהיה נחמד שאני אבוא, אחייך ואצטלם, ובטח נבחרים ירצו להצטלם, אבל בשורה התחתונה?

דב חנין: עמיתי חברי הכנסת, אני רוצה להציע את הסיכום הבא לדיון שלנו: ועדת הפנים והגנת הסביבה של הכנסת מביעה דאגה נוכח המצב הקיים סביב מתקן כילוי הפסולת בעיבלין ונוכח ההליכים שקדמו להפעלת המתקן הזה.

דב חנין: אנחנו מבקשים את בדיקתו של המשרד להגנת הסביבה בשתי השאלות, גם לגבי המצב וגם לגבי ההליכים.

דב חנין: רשמנו בפנינו את המחויבות של המשרד להימנע במתקן הזה באופן מוחלט מכל טיפול בפסולת שאיננה פסולת ביתית.

דב חנין: אנחנו רשמנו זאת בפנינו ואנחנו מתייחסים להתחייבות הזאת כהתחייבות רצינית.

דב חנין: אני רוצה לומר לכם, רבותי נציגי המשרד, שהועלו כאן שורה ארוכה של שאלות על ידי חברי הוועדה ושורה ארוכה של שאלות מהתושבים שלא זכו למענה מצידכם.

דב חנין: אני חושב שמענה צריך להינתן לכל השאלות שהועלו כאן בעל פה על ידי חברי הכנסת, וגם השאלות שהועלו בכתב על ידי נציגי התושבים.

דב חנין: אנחנו כוועדה, חושבים שמפעל שכזה דורש, בכל מקרה, תסקיר השפעה על הסביבה לפני שמתקבלת החלטה להפעיל אותו.

דב חנין: לכן אנחנו פונים אליכם בבקשה, עד אשר יועברו אלינו תשובות ברורות לכל השאלות שנשאלו כאן, גם בעל פה וגם בכתב, ועד אשר ייעשה תסקיר השפעה על הסביבה, אנחנו פונים בבקשה שהמשרד יפסיק כל פעילות נוספת במתקן הזה.

דב חנין: רשמנו בפנינו בחיוב את האמירה שלכם שאתם ממילא לא מתכוונים להתיר הפעלה של ניסויים נוספים עד אשר תקבלו את התוצאות של הניסוי שכבר היה.

דב חנין: אבל מעבר לאמירה הזאת, כפי שאמרתי, אנחנו מבקשים את הדברים הנוספים.

דב חנין: אני פונה אליכם בעניין של בקשה לשימושים נוספים.

דב חנין: אנחנו מדברים על דברים מאוד רגישים והרגישות היא מוצדקת.

דב חנין: לא רק דרישות החוק אלא מדיניות של שקיפות מלאה של המשרד כלפי התושבים, כלפי הציבור ביחס לבקשות, ביחס לחומרים הרלוונטיים לבקשות האלה.

דב חנין: במידה ובקשות כאלה תגענה, אם זה שימושים נוספים ואם זה המשך התרת הפעולה לתקופה נוספת.

דב חנין: הוועדה תמשיך לעקוב אחרי הנושא הזה.

דב חנין: אנחנו מצפים לקבל, במהלך השבועות הקרובים, את תשובותיכם בכתב לשאלות שהועלו כאן.

דב חנין: אנחנו יוצאים מהנחה שעד שלא תתקבלנה תשובות כאלה המתקן הזה לא יופעל.

דב חנין: תודה רבה לכולכם.

אילן ניסים: אין לנו סמכות.

דב חנין: זאת פניה של הוועדה.

מוחמד ברכה: אני מציע שבאותה פסקה שבה אמרנו "להפסיק פעולה נוספת" צריך לכתוב "להפסיק" בלי המילה "נוספת".

מוחמד ברכה: קודם כל להפסיק ולבדוק.

דב חנין: כרגע אין פעילות.

משה רוט: למה אין להם סמכות?

משה רוט: אם לא מולאו התנאים הראשונים של רישיון העסק, שזה אמר לבדוק בדיקות דיוקסינים לפני ההפעלה, אז למה היה לך סמכות לאשר ולתמוך בהם כדי שהם יתחילו להפעיל את זה?

משה רוט: מדברים על פיקוח, הפעילו את זה בלילות ובשבת.

משה רוט: קיבלתם הודעות מהתושבים כי אנחנו לא ישנו בלילה וזה הסריח.

משה רוט: הרגעת את כולם להיות בשקט כדי למשוך את זה עד אחרי ההפעלה.

דורית זיס: הם הפעילו קיטור.

משה רוט: המפקח לא היה שם כי המפקח פנה אליה בשאלה.

דב חנין: אתם תיתנו תשובות.

אילן ניסים: אנחנו נקבל את הפרוטוקול ונתייחס לשאלות שעלו בפרוטוקול.

דב חנין: תודה רבה לכולם.